కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Today IPL Match: ఢిల్లీతో ఈరోజు హైదరాబాద్‌కి చావోరేవో..!
ఐపీఎల్‌లో ఇప్పటి వరకూ 14 సార్లు హైదరాబాద్, ఢిల్లీ జట్లు తలపడగా.. సన్‌రైజర్స్ ఏకంగా 9 మ్యాచ్‌ల్లో గెలుపొందింది. తాజా సీజన్‌లో రెండు జట్లూ చెరొక మ్యాచ్‌లో గెలిచాయి.
Samayam Telugu | Updated:
May 8, 2019, 01:22PM IST
Today IPL Match: ఢిల్లీతో ఈరోజు హైదరాబాద్‌కి చావోరేవో..!
హైలైట్స్
వైజాగ్ వేదికగా ఈరోజు హైదరాబాద్, ఢిల్లీ మధ్య ఎలిమినేటర్ మ్యాచ్‌
గెలిచిన జట్టు శుక్రవారం చెన్నైతో రెండో క్వాలిఫయర్ మ్యాచ్‌లో ఢీ
ఓడిన జట్టు టోర్నీ నుంచి నిష్క్రమణ.. ఫేవరెట్‌గా ఢిల్లీ టీమ్
చివరిగా ఆడిన ఐదు మ్యాచ్‌లకిగాను.. నాల్గింటిలో ఓడిన హైదరాబాద్
ఐపీఎల్ 2019 సీజన్‌లో లక్కీగా ప్లేఆఫ్ బెర్తుని దక్కించుకున్న సన్‌రైజర్స్ హైదరాబాద్‌.. ఈరోజు విశాఖపట్నం వేదికగా ఢిల్లీ క్యాపిటల్స్‌తో చావోరేవో పోరుకి సిద్ధమైంది. లీగ్ దశలో 14 మ్యాచ్‌లాడి కేవలం ఆరింట్లో మాత్రమే గెలుపొందిన హైదరాబాద్ 12 పాయింట్లతో ప్లేఆఫ్‌కి చేరింది. ఐపీఎల్ 12 ఏళ్ల చరిత్రలో ఇలా ఏ జట్టూ 12 పాయింట్లతో ఇప్పటి వరకూ ప్లేఆఫ్‌కి చేరలేదు. మరోవైపు ఢిల్లీ జట్టు లీగ్ దశలో ఆడిన 14 మ్యాచ్‌ల్లో ఏకంగా 9 మ్యాచ్‌ల్లో విజయాల్ని అందుకుని 18 పాయింట్లతో పట్టికలో మూడో స్థానంలో నిలిచింది. దీంతో.. ఈరోజు రాత్రి 7.30 గంటలకి వైజాగ్‌లో జరగనున్న ఎలిమినేటర్ మ్యాచ్‌లో ఢిల్లీ క్యాపిటల్స్ జట్టు ఫేవరెట్‌ అనడంలో సందేహం లేదు. ఈ మ్యాచ్‌లో గెలిచిన జట్టు శుక్రవారం వైజాగ్‌లోనే చెన్నై సూపర్ కింగ్స్‌తో రెండో క్వాలిఫయర్ మ్యాచ్ ఆడనుండగా.. ఓడిన జట్టు టోర్నీ నుంచి నిష్క్రమిస్తుంది.
తాజా సీజన్ ఆరంభంలో ఓపెనర్లు జానీ బెయిర్‌స్టో, డేవిడ్ వార్నర్‌లు నిలకడగా ఆడటంతో వరుస విజయాల్ని అందుకున్న సన్‌రైజర్స్ హైదరాబాద్.. ప్రపంచకప్ నేపథ్యంలో.. ఆ ఇద్దరూ స్వదేశాలకి వెళ్లిపోవడంతో బలహీనపడింది. చివరి రెండు మ్యాచ్‌ల్లో ఓపెనర్లుగా ఆడిన మార్టిన్ గప్తిల్, సాహా నిరాశపరిచారు. ఇక మిడిలార్డర్‌లో మనీశ్ పాండే ఇటీవల ఫామ్ అందుకోగా.. బెంగళూరుపై ఆఖరి మ్యాచ్‌లో అర్ధశతకంతో కెప్టెన్ కేన్ విలియమ్సన్‌‌ కూడా టచ్‌లోకి వచ్చాడు. అయితే.. యూసఫ్ పఠాన్, దీపక్ హుడా, విజయ్ శంకర్ ఇంకా తడబడుతూనే ఉన్నారు. బౌలింగ్‌లో భువనేశ్వర్ కుమార్, రషీద్ ఖాన్, మహ్మద్ నబీ, సందీప్ శర్మ పొదుపుగానే బౌలింగ్ చేస్తున్నా.. వికెట్లు పడగొట్టలేకపోతున్నారు. దీంతో.. లీగ్ దశలో చివరిగా ఆడిన ఐదు మ్యాచ్‌ల్లో ఏకంగా నాల్గింటిలో హైదరాబాద్ ఓడిపోయింది.
ఢిల్లీ క్యాపిటల్స్ జట్టులో సీనియర్ ఓపెనర్ శిఖర్ ధావన్ వరుస అర్ధశతకాలతో జోరుమీదుండగా.. కెప్టెన్ శ్రేయాస్ అయ్యర్, రిషబ్ పంత్ ఇటీవల ఫామ్ అందుకుని ఆ జట్టుకి విజయాల్ని అందిస్తున్నారు. ఇక మిడిలార్డర్‌లో కొలిన్ ఇంగ్రామ్, రూథర్‌ఫర్డ్, అక్షర్‌పటేల్ హిట్టింగ్‌ చేస్తూ జట్టుకి అదనపు బలం చేకూరుస్తున్నారు. బౌలింగ్‌లో క్రిస్ మోరీస్, లమిచానె, అమిత్ మిశ్రా, ఇషాంత్ శర్మ, ట్రెంట్ బౌల్ట్ నిలకడగా రాణిస్తున్నారు. దీంతో.. లీగ్ దశలో చివరిగా ఆడిన ఐదు మ్యాచ్‌ల్లో ఏకంగా నాల్గింటిలో ఢిల్లీ జట్టు విజయాల్ని అందుకుంది.
.@mipaltan can book an early ✈ to Hyderabad as @ChennaiIPL await one of DC or SRH in Qualifier 2. #MIvCSK #VIVOIPL https://t.co/0gfyvT4unR
&mdash; IndianPremierLeague (@IPL) 1557251336000
ఐపీఎల్‌లో ఇప్పటి వరకూ 14 సార్లు హైదరాబాద్, ఢిల్లీ జట్లు తలపడగా.. సన్‌రైజర్స్ ఏకంగా 9 మ్యాచ్‌ల్లో గెలుపొందింది. తాజా సీజన్‌లో రెండు జట్లూ చెరొక మ్యాచ్‌లో గెలిచాయి.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.